Sacrosancte ecclesie Sancti Vincentii martiris que est constructa infra muros Matisconum. Ego Vincentius dono, pro remedio anime mee et patris et matris mee et precipue Adalgisi qui ipsas res illis condonaverat, aliquid de rebus meis que sunt site in pago Matisconense, in agro Fusciacense, in villa Varennas. Hoc est curtilus qui terminat a mane terram Sancti Vincentii quam Adraldus presbiter dedit, a medio die viam publicam, a sero terram Archardi, a circio de ipsa hereditate. Infra istos terminos quicquid ad ipsum curtilum aspicit dono ad ipsam casam Dei, ad mensam fratrum, eo tenore dum ego vivo et filius meus Constabilis usum et fructum, et in omni anno tempore vindemie sextarios duos de musto persolvamus ad ipsam casam Dei, et firmum hoc permaneat omni tempore. S. Ugonis. S. Odonis. S. Bernardi. S. Deudonis. S. Arperti. S. Vincentii qui fieri et firmare rogavit.